b'\n_START_ARTICLE_\nCospatric av Northumbria\n_START_PARAGRAPH_\nCospatric (eller Gospatric, d\xc3\xb8d etter 1173), navnet er avledet fra cumbriansk spr\xc3\xa5k og betyr \xc2\xabSankt Patricks tjener\xc2\xbb (d\xc3\xb8d etter 1073) var jarl av Northumbria, eller av Bernicia, og senere en hersker over betydelige omr\xc3\xa5der rundt byen Dunbar. Mens hans avstamning er usikker holdt hans etterkommere jarld\xc3\xb8mmet Dunbar, ogs\xc3\xa5 kjent som jarld\xc3\xb8mmet March, i s\xc3\xb8r\xc3\xb8stlige Skottland helt fram til 1435.\n_START_SECTION_\nFamilie\n_START_PARAGRAPH_\nI De skotske annaler (Scottish Annals) st\xc3\xa5r det om Cospatric at han var en s\xc3\xb8nn av Maldred, som var s\xc3\xb8nn av Cr\xc3\xadn\xc3\xa1n av Dunkeld. Om dette er korrekt var Maldred \xc3\xa5penbart ikke s\xc3\xb8nnen til Cr\xc3\xadn\xc3\xa1ns kjente hustru Beth\xc3\xb3c, datter av den skotske kongen Malcolm II av Skottland, ettersom Cospatric\xe2\x80\x99 etterkommer aldri gjorde noe krav p\xc3\xa5 den skotske tronen da de ga sin troskapsed til Den store saken hvor etterf\xc3\xb8lgelsen til det skotske konged\xc3\xb8mmet etter at kong Alexander III av Skottland d\xc3\xb8de ble avgjort._NEWLINE_Alternativt, istedenfor \xc3\xa5 v\xc3\xa6re etterkommeren av en halvbror av kong Duncan I av Skottland (Donnchad mac Cr\xc3\xadn\xc3\xa1in) kan Cospatric ha v\xc3\xa6rt den yngste s\xc3\xb8nn av jarl Uchtred den modige (d\xc3\xb8d 1016). En annen rekonstruksjon vil gj\xc3\xb8re Cospatric til s\xc3\xb8nnes\xc3\xb8nnen til Uchtreds vrakede f\xc3\xb8rste hustru Ecgfritha, datter til Aldhun, biskop av Durham, gjennom Sigrid, hennes datter med Kilvert, s\xc3\xb8nn av Ligulf._NEWLINE_Uansett hvem hans foreldre var er det \xc3\xa5penbart at Cospatric var en betydelig figur i Northumbria og Cumbria med tilknytninger til jarl Uchtred._NEWLINE_Verket Vita \xc3\x86dwardi Regis (Livet til kong Edvard som hviler ved Westminster), som ble bestilt av dronning Edith for sin avd\xc3\xb8de mann Edvard Bekjenneren, inneholder en opptegnelse om at Toste Godwinsson dro p\xc3\xa5 pilegrimsferd til Roma. Den forteller hvordan en bande med r\xc3\xb8vere angrep Tostes f\xc3\xb8lge i Italia og fors\xc3\xb8kte \xc3\xa5 ta jarlen av Northumbria til fange. En \xe2\x80\x98Gospatric\xe2\x80\x99 \xc2\xabble antatt (\xc3\xa5 v\xc3\xa6re jarl Toste) p\xc3\xa5 grunn av hans luksuskl\xc3\xa6r og hans fysiske st\xc3\xb8pning, som var virkelig fornem\xc2\xbb, og s\xc3\xa5ledes lyktes det \xc3\xa5 lure bandittene inntil hans identitet ble oppdaget mens den virkelige Toste klarte \xc3\xa5 komme seg i trygghet. Om dette er den samme Cospatric/Gospatric eller en slektning med samme navn har ikke v\xc3\xa6rt mulig \xc3\xa5 sl\xc3\xa5 fast med sikkerhet, men det er blitt foresl\xc3\xa5tt at hans tilstedev\xc3\xa6relse i Tostes gruppe var som et gissel like mye som han var en gjest.\n_START_SECTION_\nMassakrene i nord\n_START_PARAGRAPH_\nEtter at Vilhelm II av Normandie seiret over Harald Godwinson i slaget ved Hastings utpekte den nye normanniske kongen en Copsi eller en Copsig, en tidligere tilhenger av jarl Toste og som hadde v\xc3\xa6rt i eksil med sin herre i 1065. Copsi hadde v\xc3\xa6rt d\xc3\xb8d i fem uker etter at han ble drept av Osulf II av Northumbria, s\xc3\xb8nnes\xc3\xb8nn av Uchtred den modige, og hadde installert seg selv som jarl. Etter at Osulf hadde v\xc3\xa6rt jarl for mindre enn seks m\xc3\xa5neder ble han om h\xc3\xb8sten drept av noen overfallsmenn. P\xc3\xa5 dette tidspunktet tilb\xc3\xb8d Cospatric en st\xc3\xb8rre sum penger til den nye normanniske kongen for jarld\xc3\xb8mmet. Cospatric hadde et visst slektskrav ved at han sannsynligvis var i slekt med Osulf og Uchtred. Kongen som var i ferd med \xc3\xa5 kreve inn store skatter aksepterte tilbudet._NEWLINE_Tidlig i 1068 oppsto det en serie med oppr\xc3\xb8r i England. Kong Vilhelm reagerte med n\xc3\xa5del\xc3\xb8s presisjon og sprengte oppr\xc3\xb8ret. Cospatric var blant lederne bak oppr\xc3\xb8ret, sammen med Edgar \xc3\x86theling, Edwin, jarl av Mercia og hans bror Morcar. Kongens reprisaler kom ved at han fratok eiendommene til mange nordlige jordeierne og ga deres land videre til normanniske nykommere. For Cospatric betydde det at hans jarld\xc3\xb8mme ble fratatt ham og gitt til Robert Comine. Selv m\xc3\xa5tte han g\xc3\xa5 i landflyktighet i Skottland. Vilhelms autoritet, med unntak av mindre lokalt br\xc3\xa5k fra oppr\xc3\xb8rsfigurer som Hereward the Wake og Eadric den ville, strakte seg n\xc3\xa5del\xc3\xb8st over hele England._NEWLINE_Cospatric slo seg sammen med en invaderende h\xc3\xa6r av dansker, skotter og angelsakserer under Edgar \xc3\x86theling \xc3\xa5ret etter. Selv om h\xc3\xa6ren ble beseiret klarte Cospatric \xc3\xa5 komme til en overenskomst med kong Vilhelm ved at han hadde erobret festning Bamburgh Castle. Overenskomsten ga Cospatric et pusterom fram til 1072 da den utstrakte \xc3\xb8deleggelsen av Northumbria, kjent som Massakrene i Nord-England, sendte befolkningen inn i den dypeste fortvilelse.'